Τρεις άνθρωποι τραυματίστηκαν χθες στις Σκουριές, όταν η περιοχή μετατράπηκε σε πεδίο μάχης μεταξύ κατοίκων που αντιδρούν στην εξόρυξη χρυσού και μεταλλωρύχων που ζητούν τη συνέχιση του έργου και τη διατήρηση των θέσεων εργασίας τους.

Στις Σκουριές έγιναν δύο συγκεντρώσεις, μία από κατοίκους και μία από εργαζόμενους στα μεταλλεία με τους συγκεντρωμένους της μιας και της άλλης πλευράς να βρίσκονται σε μικρή απόσταση μεταξύ τους.

Η αστυνομία αν και έκανε χρήση χημικών, δεν μπόρεσε να εμποδίσει τα επεισόδια που σημειώθηκαν με «πετροπόλεμο» και ρίψη διαφόρων αντικειμένων.



«Εμείς αγωνιζόμαστε και θα αγωνιζόμαστε ηθικά και δίκαια. Χωρίς κουκούλες και όπλα. Όπως πάντα. Και δεν πρόκειται να παραδώσουμε τον τόπο μας, και τα εργοτάξιά μας σε κανέναν ξενόφερτο κουκουλοφόρο», αναφέρουν σε ανακοίνωσή τους οι εργαζόμενοι στα μεταλλεία.

Σύμφωνα με τους ίδιους οι τρεις τραυματίες είναι εργαζόμενοι.